ഷാര്ജ ഇന്ത്യന് സ്കൂള് ജുവൈസ ബോയ്സ് വിഭാഗം പ്രിന്സിപ്പലായി മുഹമ്മദ് അമീന് ചുമതലയേറ്റു ഷാര്ജ: ഇന്ത്യന് അസോസിയേഷന് കീഴിലുള്ള ഷാര്ജ ഇന്ത്യന് സ്കൂള് ജുവൈസ ബോയ്സ് വിഭാഗം പ്രിന്സിപ്പലായി മുഹമ്മദ് അമീന് ചുമതലയേറ്റു. അസോസിയേഷന് പ്രസിഡന്റ് ഡോ. ഇ.പി. ജോണ്സണ് നിയമന ഉത്തരവ് കൈമാറി. 13 വര്ഷത്തിലേറെയായി വൈസ് പ്രിന്സിപ്പലും ഒന്നര വര്ഷമായി ആക്ടിങ് പ്രിന്സിപ്പലുമായി സേവനമനുഷ്ഠിച്ചിട്ടുണ്ട്. മലപ്പുറം നിലമ്ബൂര് സ്വദേശിയായ മുഹമ്മദ് അമീന് കാലിക്കറ്റ് യൂനിവേഴ്സിറ്റി മുന് ഫുട്ബാള് താരം കൂടിയാണ്. ഹെഡ് മാസ്റ്ററായിരുന്ന രാജീവ് മാധവനാണ് പുതിയ വൈസ് പ്രിന്സിപ്പല്. ഹെഡ്മിസ്ട്രസായി ഷൈലജ രവിയെയുംഗ്രേഡ് 612ഹെഡ് മാസ്റ്ററായി കെ.വി. രാധാകൃഷ്ണനെയും ഗ്രേഡ് 15 നിയമിച്ചു. മിനി സുരേഷ്, ലൗലി ഷമ്മി, റീന ഫിലി എന്നിവരെ സൂപ്പര് വൈസര്മാരായും നിയമിച്ചു. ജനറല് സെക്രട്ടറി അബ്ദുല്ല മല്ലച്ചേരി, വൈസ് പ്രസിഡന്റ് അഡ്വ. വൈ.എ. റഹീം, മാനേജിങ് കമ്മിറ്റി അംഗങ്ങളായ അബ്ദുല്ല ചേലേരി, ടി.വി.നസീര് എന്നിവര് സംസാരിച്ചു.